Konyn (astrologie)

Die Konyn (兔, mǎo) is die vierde dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Konyn word verbind met die Aardse taksimbool 卯. 

 Beskrywing 
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal het die Konyn van klip tot klip oor die rivier gespring. Halfpad het hy in die water geval, maar daarin geslaag om aan ’n stomp vas te klou wat hom later na die oorkantse oewer laat dryf het.

Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die dier gebore is.

Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Konyn is van 05:00 tot 07:00 – die tyd wanneer die Maanhaas kruiemedisyne fynmaal op die Maan.

In Chinese simbologie word Konyne beskou as sag en liefdevol. Hulle is nie aggressief nie, maar toeganklik. Hul optrede is ordentlik, adellik en elegant.

 Jare en die Vyf Elemente 
Mense wat binne dié datums gebore is, is in die Jaar van die Konyn gebore, met ook die volgende elementêre teken:

 Begindatum  Einddatum  Hemelse tak 2 Februarie 1927  22 Januarie 1928  Vuurkonyn 19 Februarie 1939  7 Februarie 1940  Aardkonyn 6 Februarie 1951  26 Januarie 1952  Metaalkonyn 25 Januarie 1963  12 Februarie 1964  Waterkonyn 11 Februarie 1975  30 Januarie 1976  Houtkonyn 29 Januarie 1987  16 Februarie 1988  Vuurkonyn 16 Februarie 1999  4 Februarie 2000  Aardkonyn 3 Februarie 2011  22 Januarie 2012  Metaalkonyn 22 Januarie 2023  9 Februarie 2024  Waterkonyn 8 Februarie 2035  27 Januarie 2036  Houtkonyn

 Konyne en hul maats 
TekenBeste maatsGemiddelde maatsSlegte maats Konyn  Konyn, Vark, Bok  Hond, Tier, Perd, Draak, Aap, Rot, Slang, Os  Haan

 Basiese astrologiese elemente 
Aardse tak van geboortejaar BoomDie Vyf Elemente HoutJin/jang JinMaanmaand 2deGelukkige nommers 3, 6, 9; vermy: 1, 7, 8Gelukkige blomme Plantago, lelie, fittonia, leeubekkieGelukkige kleure Swart, pienk, pers, blou, rooi; vermy: bruin, geel, witSeisoen LenteNaaste Westerse teken Visse

 Sien ook 
Aardkonyn
Houtkonyn
Metaalkonyn
Vuurkonyn
Waterkonyn

 Verwysings 

 Eksterne skakels 

15px Hierdie artikel is vertaal uit die Engelse Wikipedia

Kategorie:Chinese astrologie